**Pet Shop Boys** je anglická synthpopová dvojica, ktorá vznikla v Londýne v roku 1981. Jej členmi sú Neil Tennant (hlavné vokály, klávesy, občasná gitara) a Chris Lowe (klávesy, vokály).

Dvojica po celom svete predala viac ako 50 miliónov nahrávok, pričom je uvádzaná v *Guinnessova kniha rekordov*, ako najúspešnejšia dvojica v hudobnej histórii Spojeného kráľovstva. Dvojica je tiež držiteľom troch cien Brit Award a šiestich nominácií na cenu Grammy. Medzi ich najväčšie hity patria *West End Girls,* *It’s a Sin,* *Always on My Mind* či *Go West.*

História
--------

Neil sa venoval predovšetkým textom a spevu, Chris skladaniu hudby. Skupina začala vznikať v roku 1981, keď sa v obchode s elektronikou na ulici King’s Road v Londýne stretli klávesista Chris Lowe so spevákom a príležitostným gitaristom Neilom Tennantom. V spomenutom obchode pri rozhovore zistili, že majú spoločný záujem o popmusic a založili skupinu. Pôvodne sa volali "West End" podľa jednej londýnskej štvrte, ale na počesť Chrisových kamarátov, ktorí pracovali v obchode so zvieratami, sa premenovali na Pet Shop Boys. V roku 1984 vydávajú svoju prvú pesničku *West End Girls*. 

Táto surovo melancholická pesnička sa sprvu moc neuchytila, ale po vydaní druhej verzie sa stala hitparádovou jednotkou vo svetových rebríčkoch - napr. v Británii, USA, Kanade, Novom Zélande atď. a ide o jeden z najväčších hitov dvojice vôbec. V roku 1986 vydali PSB prvý album *Please*, ktorý okrem „West End Girls" obsahuje singel „Opportunities (Let’s Make a Lots of Money)", ďalej sa tam nachádza poetická „Suburbia" a pomalý slaďák „Love Comes Quickly" a ďalšie pesničky. V tom istom roku vyšiel ich prvý remixový album *Disco*. 

V roku 1987 dostali za West End Girls ocenenie najlepší singel a najlepší medzinárodný hit a vydali *It’s a Sin* (ktorý získal ocenenie za medzinárodný hit roku). Táto pieseň patrí medzi najznámejšie pesničky tejto dvojice – katedrálna až hororovo znejúca pieseň s Tennantovým falzetom. Okrem toho vyšiel na singli duet *What Have I Done to Deserve This s hviezdou 60. rokov Dusty Springfield a remix Elvisovej skladby* Always on My Mind *(ktorý bol mimochodom vyhlásený druhým najlepším* remixom všetkých dôb). Vydali druhý album *Actually*, na ktorom sa okrem „It’s a Sin" a *What Have I Done to Deserve This*, nachádza ako singel ďalšia hitparádová jednotka „Heart a Rent", ktorý o mesiac na to vyšiel na singli. 

V roku 1988 natočili film *It Couldn’t Happen Here*, dostali ocenenie za najlepšiu skupinu roku a vydali poloremixový album *Introspective*. Na ňom sa nachádzajú zo singlov spomínaný remix Always on My Mind, notoricky známa, pesnička Domino Dancing, ironický Left to My Own Devices a ďalší remix It's Alright. Rok 1990 je jedným z najdôležitejších v histórií PSB. Vydali totiž album Behaviour, ktoré, aj keď v hitparádach moc nezabodovalo, sa považuje za najlepšie od tohoto britského dua vôbec. Melanchólia bola hlavným prvkom tohto CD. Melancholická Being Boring (PSB ju považujú za svoju najlepšiu pesničku) v sebe spája melodickú linku a text, tanečná So Hard je zase neskutočne chytľavá. Za zmienku určite stoja všetky pesničky, ale ešte treba spomenúť úžasnú Jealousy. 

V roku 1991 vydali ďalší remix, tentokrát od skupiny U2 *Where the Streets Have No Name,* ktorú umelecky spojili s Can't Take My Eyes Off You. K tomu vydali prvý výber hitov Discography, na ktorej sa nachádzajú všetky single skupiny. V roku 1992 sa pripravoval album Very, a PSB

  

Very, ktorý obsahuje piesne Go West a psychologický Can You Forgive Her?. Klip pesničky Go West bol sčasti točený v Moskve a zobrazuje Rusov pochodujúcich po schodoch ohraničenými sochami slobody alebo poskakujúcich po pláži na loptách. Album Very obsahuje aj tanečnú pieseň I Wouldn't Normally Do This Kind of Thing, pomalú skladbu Liberation, a vtipnú Yesteday, when I Was Mad. Very je zrejme najúspešnejšiou platňou od PSB. V roku 1994 spravili PSB remix od Blur Girls&Boys a vydali druhý remixový album Disco 2. V roku 1995 vydali album Alternative, ktorý mapuje celú kariéru PSB a obsahuje b-strany singlov, z nich napríklad Paninaro '95, ktoré ako jediné nespieva Neil Tennant, ale Chris Lowe. 

V roku 1996 vydali tanečný album Billingual, ktorý obsahuje tanečnú pieseň „Se A Vida É" alebo napr. A Red Letter Day. Potom nastalo, až na remix piesne Somewhere, dlhé obdobie bez vydania. Až v roku 1999 vydali album Nightlife. Aj keď obsahovalo také pesničky ako New York City Boy alebo I Don't Know What You Want But I Can't Give It Any More, v obrovskej konkurencií ostatných albumov PSB sa považuje za najslabšie. V roku 2000 získali PSB cenu za prínos britskej hudbe (dostali ju napríklad Pink Floyd alebo Queen). Cenu im odovzdával Elton John a označil ich za nadčasových a za svoju najobľúbenejšiu skupinu. 

V roku 2002 vydali PSB album Release. Viac než hocikedy sa spoliehali na zvuk gitár a Release je aj ich vplyvom naozaj melancholické až depresívne album. Spolu s Behaviour a Very je považované za ich najlepšie. Obsahuje smutnú, melancholickú Home and Dry, pomalú I Get Along, príbeh dvoch ruských emigrantov v skladbe London, a za zmienku určite stojí sarkatický The Night I Fell in Love, ktorý viac vracia Eminemovi všetky výsmechy kdekomu možnému a rozpráva príbeh študenta, ktorý strávi noc plnú sexu práve s týmto rapperom. V roku 2003 vydali PSB tretí remixový album Disco 3 a výberovku Pop Art. Na dvoch CD zachytili všetky single (až na Was It Worth It) – na prvom Pop sa nachádzajú tie známe skladby (Go West, It's a Sin, Always on My Mind...) a na druhom Art tie umeleckejšie (Can You Forgive Her?, West End Girls, Being Boring). Obsahuje tiež dva nové single – Miracles a intímnejšiu pieseň Flamboyant. 

V limitovanej edícií je ešte tretie CD s remixami a DVD so všetkými klipmi. Momentálne spravili PSB hudbu k remaku legendárneho nemého filmu Krížnik Potemkin a pracujú na novom albume.

Zostava
-------

* Neil Tennant - hlavné vokály, gitara, basová gitara, klávesy
* Chris Lowe - klávesy, syntetizátor, programovanie, sekvencery, sampling, počítač, klavír, bicie, elektronické bicie, vokály

Diskografia
-----------

* *Please* (1986)
* *Actually* (1987)
* *Introspective* (1988)
* *Behaviour* (1990)
* *Very* (1993)
* *Bilingual* (1996)
* *Nightlife* (1999)
* *Release* (2002)
* *Fundamental* (2006)
* *Yes* (2009)
* *Elysium* (2012)
* *Electric* (2013)
* *Super* (2016)
* *Hotspot* (2020)

Iné projekty
------------

Commons
* Spolupracuj na Commons Commons ponúka multimediálne súbory na tému **Pet Shop Boys**

Referencie
----------

1. ↑  Cairns, Dan (1 February 2009).  *Synth pop: Encyclopedia of Modern Music* [online]. [Cit. 2012-06-11]. Dostupné online. Archivované 2011-06-15 z originálu.. *The Times*.
2. ↑  METZER, Greg. *Rock Band Name Origins: The Stories of 240 Groups and Performers*. [s.l.] : McFarland, 2008. ISBN 978-0-7864-5531-7. S. 144.
3. ↑  HERZOG, Kenny. The Pet Shop Boys' Neil Tennant Explains How the World Works. *Spin*, 9 July 2013. Dostupné online [cit. 2015-07-01].
4. ↑   *Pet Shop Boys A Life in Pop* [online]. [Cit. 2016-10-28]. Dostupné online.
5. ↑
6. ↑   *The Pet Shop Boys on their involvement in the Olympics & new material* [online]. [Cit. 2014-09-28]. Dostupné online.
7. ↑   *The Guinness Book of Records 1999*. [s.l.] : Guinness, 1998. S. 228.
8. ↑  Elizabeth Landau. *Pet Shop Boys come back with a lot of 'love, etc.'* [online]. CNN, 7 April 2009, [cit. 2010-01-04]. Dostupné online.

Zdroj
-----

*Tento článok je čiastočný alebo úplný preklad článku Pet Shop Boys na anglickej Wikipédii.*